มีเพื่อนที่โดนสุนัขข่วนน่ะค่ะ เมื่อ2วันที่ผ่านมา แล้วทีนี้เค้ามากินอาหารของเราแล้วเรากินต่อโดยใช้ส้อมอันเดียวกันค่ะ เลยสงสัยว่าเราจะติดโรคมั้ยคะ
สวัสดีค่ะ หากโรคพิษสุนัขบ้ายังอยู่ในระยะฟักตัว จะยังไม่แพร่เชื้อไปสู่ผู้อื่นสำหรับในสุนัขและแมว ระยะฟักตัวส่วนใหญ่จะอยู่ที่ประมาณ 1-2 เดือน และจะเพิ่มแพร่เชื้อก่อนที่จะแสดงอาการประมาณ 1-7 วันสำหรับในคน ระยะฟักตัวจะยาวนานกว่า เฉลี่ยอยู่ที่ 1-4 เดือน แต่บางรายอาจสั้นกว่านี้ หรืออาจยาวนานเป็นปีได้ และหากยังอยู่ในระยะฟักตัว ก็จะไม่แพร่เชื้อไปสู่ผู้อื่น เมื่อแสดงอาการหรือก่อนจะแสดงอาการเพียงไม่กี่วัน ก็จะมีโอกาสแพร่เชื้อไปสู่ผู้อื่นได้ ซึ่งการแพร่เชื้อก็คล้ายกับการแพร่เชื้อมาจากสัตว์ คือจะติดต่อผ่านทางน้ำลาย แต่จากรายงานทั่วโลก แทบไม่พบการระบาดของโรคนี้จากคนสู่คน ที่เคยมีรายงานพบการติดเชื้อจากคนสู่คน มาจากการเปลี่ยนถ่ายประจกตาและเปลี่ยนถ่ายอวัยวะ ซึ่งอาจเกิดจากผู้ป่วยเป็นโรคพิษสุนัขบ้า แต่ไม่ได้รับการวินิจฉัยดังนั้น การทานอาหารร่วมกับผู้อื่นที่ยังไม่ได้แสดงอาการอะไรผิดปกติออกมา จึงไม่ได้ทำให้เราติดเชื้อพิษสุนัขบ้าได้ค่ะ